PRÍLOHA č. 1

UZNESENIE VLÁDY SLOVENSKEJ REPUBLIKY
č. 310
z 27. apríla 2005

k návrhu na jednostranné zrušenie vízových poplatkov za udelenie tranzitných víz (typ B) a krátkodobých víz (typ C) pre štátnych občanov Ukrajiny 

Číslo materiálu:	7887/2005	
Predkladateľ:	minister vnútra	
Vláda
A.	schvaľuje
A.1.	návrh na jednostranné zrušenie vízových poplatkov za udelenie tranzitných víz (typ B) a  krátkodobých víz (typ C) pre štátnych občanov Ukrajiny v období od 1. mája 2005 do 31. augusta 2005 (ďalej len „jednostranné zrušenie vízových poplatkov“);
B.	ukladá
ministrovi zahraničných vecí 
B.1.	oznámiť ukrajinskej strane a Európskej komisii rozhodnutie vlády SR o jednostrannom zrušení vízových poplatkov podľa bodu A.1 tohto uznesenia
	do 30. apríla 2005
ministrovi zahraničných vecí 
ministrovi vnútra
B.2.	vykonať potrebné opatrenia súvisiace s jednostranným zrušením vízových poplatkov a zabezpečiť jeho vykonávanie
	do 31. augusta 2005 
B.3.	v prípade zvýšených finančných a personálnych potrieb súvisiacich so zabezpečením  jednostranného zrušenia vízových poplatkov za udelenie tranzitných víz a krátkodobých víz pre štátnych občanov Ukrajiny predložiť na rokovanie vlády návrh na personálne a finančné  zabezpečenie opatrení vyplývajúcich z jednostranného zrušenia vízových poplatkov za udelenie tranzitných víz  a  krátkodobých víz  pre štátnych občanov Ukrajiny
	do 30. júna 2005.
Vykonajú:	minister vnútra
                     	minister zahraničných vecí